മൊബൈൽ ഫോൺ ആരാധകർ ഏറെ കാത്തിരുന്ന ഹുവാവേ മേറ്റ് 20 പ്രോ ഇന്ത്യൻ വിപണിയിലെത്തി . ഹുവാവേയുടെ ഫ്ലാഗ്ഷിപ് ആൻഡ്രോയിഡ് സ്മാർട്ഫോണാണ് ഹുവാവേ മേറ്റ് 20 പ്രോ . ഫോണിന് 80,000 രൂപയോളം വില വരുമെന്നാണ് പ്രതീക്ഷിച്ചിരുന്നത് . എന്നാൽ 69,990 രൂപയാണ് 6ജിബി 128 ജിബി സ്റ്റോറേജ് മോഡലിന്റെ വില . ആമസോൺ പ്രൈം മെംബേഴ്സിന് ഡിസംബർ മൂന്ന് മുതൽ ഹുവാവേ മേറ്റ് 20 പ്രോ ലഭ്യമായി തുടങ്ങും . മറ്റു ഉപഭോക്താക്കൾക്ക് ഡിസംബർ 4 മുതൽ മേറ്റ് 20 പ്രോ ലഭിക്കും . ഹുവാവേ മേറ്റ് 20 പ്രോവിനൊപ്പം ഷെഹനൈസർ പിഎക്സി 550 ഹെഡ്ഫോൺ ലഭിക്കും . ഈ പാക്കേജിന് 71,990 രൂപയാണ് ആമസോണിൽ വില . ഓഫ്ലൈനായും മേറ്റ് 20 പ്രോ ലഭിക്കും . ക്രോമാ സ്റ്റോറിലൂടെ ഡിസംബർ 10 മുതൽ മേറ്റ് 20 പ്രോ വിൽക്കും . വോഡഫോൺ , ഐഡിയ എന്നിവ മേറ്റ് 20 പ്രോ ഉപഭോക്താക്കൾക്കായി ഓഫറുകൾ അവതരിപ്പിച്ചിട്ടുണ്ട് . 499 രൂപയ്ക്ക് മുകളിലുള്ള പോസ്റ്റ്പെയ്ഡ് പദ്ധതിക്ക് 20 % വിലക്കിഴിവ് നൽകും മൂന്ന് പിൻക്യാമറകൾ , 7എൻഎം കിരിൻ 980 പ്രൊസസ്സർ , 5ജി , 6.39 ഇഞ്ച് ഒഎൽഇഡി , 2കെ ഡിസ്പ്ലെ , ഫിംഗർപ്രിന്റ് സ്കാനർ എന്നിവയാണ് ഹുവാവേ മേറ്റ് പ്രോവിന്റെ സ്പെസിഫിക്കേഷൻസ് . പ്രശസ്ത ക്യാമറ നിർമ്മാതാക്കളായ ലൈക്ക കമ്പനിയുടെ ട്രിപ്പിൾ ക്യാമറയാണ് മേറ്റ് 20 പ്രോവിന് . 40എംപി 27എംഎം വൈഡ് ആംഗിൾ ലെൻസ് , 20എംപി 16എംഎൺ അൾട്രാ വൈഡ് ആംഗിൾ ലെൻസ് , 8എംപി 3എക്സ് 80എംഎം ലെൻസ് എന്നിങ്ങിനെയാണ് മേറ്റ് 20 പ്രോവിന്റെ പിൻ ക്യാമറകൾ . 24എംപി മുൻ ക്യാമറയാണ് മേറ്റ് 20 പ്രോവിലുളളത് . കിരിൻ 980 പ്രൊസസ്സർ , 6ജിബി റാം 128ജിബി സ്റ്റോറേജ് , നാനോ എസ്ഡി കാർഡ് , 4200എംഎഎച്ച് ബാറ്ററി , 40വാട്ട് സൂപ്പർ ചാർജർ , വൈയർലെസ്സ് ചാർജിങ് പാഡ് എന്നിവയാണ് മേറ്റ് പ്രോവിനുള്ളത് . ഇഎംയുഐ 9 , ആൻഡ്രോയിഡ് 9.0 പൈയാണ് ഓപ്പറേറ്റിങ് സോഫ്റ്റ്വെയർ . എമറാൾഡ് ഗ്രീൻ , മിഡ്നൈറ്റ് ബ്ലൂ , ട്യുലൈറ്റ് പിങ്ക് , ഗോൾഡ് , ബ്ലാക്ക് എന്നീ നിറങ്ങളിലാണ് ഫോൺ ലഭിക്കുന്നത് .